આજે આપણા એસજીવીપી ના સંતો અને કાર્યકર્તાઓ ગામડે ગામડે ફરીને ‘વર્શીપ ફોર વોશ’ અભિયાનમાં લોકોને પ્રેરણા આપીને જોડી રહ્યા છે. ગામડાઓના સરપંચશ્રીઓ, આગેવાનો, શાળાઓના શિક્ષકો – આચાર્યો અને વિદ્યાર્થીઓ સંતોના વચને આ સેવા કાર્યમાં ઉત્સાહથી જોડાઈ રહ્યા છે. આપનો દેશ ગંદો છે એ મેણું આપણે ભાંગવું જ રહ્યું. મકરસંક્રાંતિના મંગલ પર્વે SGVP તરફથી ગુજરાતને આ ‘વર્શીપ ફોર વોશ’નો ઉપહાર આપવામાં આવી રહ્યો છે.